Ses sterf in ongeluk op N1(Foto verskaf) Ses mense, insluitend ŉ kind, is op Nuwejaarsdag dood in ŉ ongeluk op die N1 naby Laingsburg in die Wes-Kaap. Jandre Bakker, woordvoerder van die Wes-Kaapse departement van vervoer, sê 14 mense is beseer. “Ses mense, drie vroue, twee mans en ŉ minderjarige meisie, is in die ongeluk oorlede. Die taxi het in die rigting van Kaapstad gery toe die ongeluk plaasgevind het.” Die 28-jarige bestuurder van die taxi het vermoedelik aan die slaap geraak en ŉ betonversperring getref. ‘n Beroep word op motoriste gedoen om gereeld stil te hou en goed uit te rus.